દહેજથી ઘોઘા બંદર સુધી રો-રો ફેરી શરૂ થતાં સુરતમાં રહેતાં સૌરાષ્ટ્રવાસીઓ માટે વતનમાં જવા માટેની સુવિધા ઘણી સરળતા બની ગઇ છે. દિવાળી વેકેશનમાં વતન જતાં અસંખ્ય સૌરાષ્ટ્રવાસીઓ ખાનગી લક્ઝરી, એસટી બસ અથવા જે લોકોને લાગુ પડતી હોય તે લોકો ટ્રેન મારફતે વતનની વાટ પકડતાં હોય છે પરંતુ, આ વખતે ટ્રાન્સપોર્ટની વધુ એક સેવા રો-રો ફેરી સર્વિસનો પ્રારંભ થતાં લોકોમાં આનંદ છવાયો છે. ટ્રાન્સપોર્ટેશન કરતા આ સમય તદ્દન સામાન્ય અને બિલકુલ ઓછો હોવાથી બપોરે સુરતથી જમીને નીકળ્યા બાદ રાત્રીનું ભોજન પોતાના વતનમાં જઇને આરામથી કરી શકશે.